runetrust/blame-folketinget-dk huggingface dataset:
Morten Messerschmidt (DF), 2007-10-11:
Alle, selv Udenrigsministeriet, indrømmer, at de væsentligste områder er de samme, og derfor må man også sidde med et lille smil på læben, når man hører både udenrigsministerens og statsministerens ord om, at det er afgørende nødvendigt at få gennemført reformtraktaten eller forfatningen, fordi EU er gået i stå.
Per Clausen (EL), 2011-02-01:
I dag står vi så tilbage med en debat, hvor man kan konkludere, at der er et flertal blandt forligspartierne for, at de støjgrænser, der fastlægges her i lovforslaget, skal fastholdes – i hvert fald indtil der kommer en bekendtgørelse for vindmøllestøj, der laver det om.
Jann Sjursen (KRF), 1998-12-10:
Men nuvel, jeg vil godt her tilsige fra Kristeligt Folkepartis side, at vi er villige til at se nærmere på forslaget i forbindelse med udvalgsarbejdet. Vi kan godt se den positive intention fra Det Konservative Folkepartis side med hensyn til dette forslag, men altså i lighed med en række andre ordførere og Det Konservative Folkeparti selv kan vi se, at der er problemer i beslutningsforslaget, og jeg vil sådan set godt kvittere for her, at man går ind i debatten med åben pande og erkender, at det er ikke uproblematisk.
Morten Dahlin (V), 2020-01-29:
Og sandheden er måske i virkeligheden nok, at ministeren godt ved det, men at han bare ikke har lyst til at sige det, fordi det er meget få, ligesom ministeren lige før ikke havde lyst til at sige, at der ikke er et eneste land, der har været positivt i forhold til at lave et modtagecenter.
Pernille Rosenkrantz-Theil (EL), 2004-03-23:
Til det kan jeg sådan set blot sige fuldstændig det samme, som fru Mette Frederiksen gjorde tidligere, at det er sådan, at hvis man tager og udvider de 2 to uger til manden til at være 3 måneder til manden, så er der ikke noget behov for finansiering, eftersom det bliver taget fra de resterende uger.
Andreas Steenberg (RV), 2012-05-24:
Et bredt forlig med deltagelse af alle partier på nær Enhedslisten har for nylig skaffet penge til at få sat elledninger op mellem Vejle og Esbjerg, eller Lunderskov og Esbjerg, så vi nu kan køre i eltog mellem Esbjerg og København og mellem Esbjerg og den dansk-tyske grænse.
Lotte Rod (RV), 2024-11-26:
Og lige nu synes jeg vi stiller vores kommuner i en urimelig situation, hvor det rum, der skulle være til at træffe politiske beslutninger og gøre det, man tror på, altså grunden til, at man er gået ind i politik, er enormt svært i kommunalpolitik, og jeg synes, at vi her fra Folketingets side har et ansvar for at sikre nogle rammer om vores kommuner, hvor man rent faktisk kan lave kommunalpolitik.
Jette Gottlieb (EL), 2001-05-08:
I løbet af de sidste par år har vi rejst en række sager, hvor arbejdsløse, der gang på gang har bevist deres rådighed, alligevel er stødt ind i sanktioner som følge af reglerne om selvforskyldt ledighed, sanktioner i form af mistet dagpengeret og krav om 1.924 timers arbejde for igen at blive dagpengeberettiget på grund af en eneste forglemmelse af et møde i arbejdsformidlingen eller en tilsvarende sanktion på grund af et velbegrundet afbud til en samtale, hvor begrundelsen bare ikke efter AF's mening er blevet opfattet
Tom Behnke (KF), 2014-05-02:
Det andet, som jeg kan nævne, er, at hvis det er sådan, at en indbygger i Roskilde suser en tur til Silkeborg og dér pludselig ikke har nogen penge på lommen og henvender sig til Silkeborg Kommune og siger, at vedkommende gerne have hjælp, siger man så i Silkeborg kommune: Ja, naturligvis, nu skal du se; her er et sted, hvor du kan sove; og nu skal du have noget at spise; og du skal have kontanthjælp, du skal have underhold, du skal have det hele?
Finn Sørensen (EL), 2017-04-27:
For set fra Enhedslistens side er det vigtigt, at vi kan tiltrække udenlandsk arbejdskraft, ja, men det må ikke ske på bekostning af de løn- og arbejdsvilkår, som vi har inden for de pågældende brancher i Danmark, og derfor er vi jo nødt til at have nogle mekanismer, og Enhedslisten har foreslået en meget mere smidig og ubureaukratisk mekanisme end den her beløbsordning og alle de andre ordninger.
Victoria Velasquez (EL), 2024-03-14:
Der er altså også et kæmpe klasseperspektiv og en kæmpe forskel i, hvad det er for nogle økonomiske rammer, man har for at kunne tage fri, hvad det er for en mulighed, man har for at kunne få fri, om man er sin egen chef, eller om man ikke er det, og hvilket job man har.
Morten Messerschmidt (DF), 2024-05-16:
Der må jeg sige, at jeg synes, det er chokerende, at man ikke har mere fingerspidsfornemmelse på den yderste venstrefløj, end at man på sådan en dag som i dag ikke trækker sådan et forslag her og lader den undersøgelse køre i fred, sådan at det kan blive blotlagt, hvordan Enhedslisten selv administrerer partistøtte.
Torsten Schack Pedersen (V), 2013-11-07:
Der kan jeg, når det gælder den reserve, som regeringen har sat af – jeg kan jo godt frygte, at det er lokkemad til Enhedslisten – ikke forstå, at regeringen ikke vil stå ved nogle af de flotte skåltaler, man holder om, hvor vigtigt det er at gøre noget for beskæftigelsen, for her er en konkret mulighed for at anvende den reserve til at give bedre vilkår til vores virksomheder, så vi kan få gang i beskæftigelsen.
Torsten Schack Pedersen (V), 2009-05-07:
Vi løfter velstanden med 30 mia. kr., og vi styrker velfærden i Danmark, for ved at indrette skattesystemet klogere sikrer vi altså, at vi øger den sum, der er til rådighed, til at betale folkeskole, sygeplejersker på sygehusene, ældreboliger osv., med 5,5 mia. kr. Så igen slår vi en tyk pæl igennem påstanden om, at der skal være en modstrid mellem lavere skat og bedre velfærd.
Henrik Dam Kristensen (S), 2000-10-31:
Jeg håber også, at hr. Karsten Nonbos kommune og andre kommuner vil være optaget af de ca. 120 pladser, som vi skal have, og som ligger i laget lige under det sikrede, men som vi alle sammen ved er socialpædagogisk nødvendige for at kunne få fat i de unge mennesker, få dem kørt på ret spor.
Gitte Lillelund Bech (V), 2002-02-28:
Til fru Pernille Rosenkrantz-Theil med hensyn til fleksibiliteten når man nedlægger en fri ungdomsuddannelse: Jamen som jeg også har svaret til fru Marianne Jelved: Efter oprettelsen af den fri ungdomsuddannelse er der sket væsentlige ændringer bl.a. med erhvervsuddannelserne, hvor der er kommet en øget fleksibilitet.
Frank Dahlgaard (KF), 1999-05-07:
Vi vil også understrege behovet for fra konservativ side, at vi nu ganske hurtigt får åbnet op for og får liberaliseret på en anden del af energimarkedet, nemlig gasmarkedet, hvilket jo bl.a. vil være en fordel for elværkerne, som jo i stigende omfang heldigvis bruger gas som brændsel.
Thor Pedersen (V), 2004-10-07:
At man, fordi man har brug for hjælp fra fællesskabet, altså solidariteten i samfundet, ikke af den grund skal umyndiggøres, men at solidariteten ligger i, at den ydelse, samfundet er villig til at bekoste på den enkelte, har man en ret til egentlig selv at disponere over i forbindelse med at vælge mellem det offentlige eller private.
Keld Albrechtsen (EL), 1999-12-08:
Dér var det så, at jeg syntes, at hvis det er sådan, at vi ikke her i Folketinget kan afklare i enighed, hvad der rent faktisk står i den undtagelse, så mener jeg kun, der er én part, der kan afgøre den strid, og det er befolkningen selv, for som statsministeren jo gang på gang har understreget, så tilhører undtagelsen befolkningen.
Mai Mercado (KF), 2025-01-14:
Altså, der synes jeg jo, at det ville være befriende, hvis det var, at regeringen som et led i at være en ansvarlig regering ville sige: Prøv lige at høre, nu er der kommet et udspil fra regeringen, og det arbejder vi på i varierende grad lige at gøre til virkelighed, så lad os tage en runde to, hvor det er, at vi samler de gode forslag og idéer op, som kommer fra partierne.
Flemming Møller Mortensen (S), 2011-02-10:
I det hele taget er der den problemstilling, at den politik, som føres af de kommunalpolitikere, der er valgt rundtomkring i Danmark, som har detailkendskabet til det, som har forstand på det, og som trækker langsigtede politiske linjer for udviklingen i landområderne, tilsidesættes med det, regeringen her fremlægger.
Christian H. Hansen (DF), 1998-12-11:
Ministeren synes måske ikke, det er så behageligt at svare på det, jeg nævnte, nemlig at vi også har haft en situation, hvor en kutter, der har udført et socialpædagogisk arbejde, hvor formålet er at hjælpe unge mennesker med bl.a. alkoholproblemer, også er blevet ramt af omsætningsforbudet.
Birgitte Josefsen (V), 2008-01-10:
I Venstre er vi ikke til sinds at begrænse arbejdskraftens bevægelighed, men vi bakker op om de tiltag, der er i gang for at sikre, at man ikke affolker udviklingslandene totalt for den faglige arbejdskraft, de også har brug for dér for at løse opgaverne.
Søren Egge Rasmussen (EL), 2023-04-13:
Jeg synes, det ville være interessant, hvis vi kunne komme frem til at lande en beretning, som pålægger regeringen at gøre noget, for det er altså ikke nok for os i Enhedslisten, at regeringen siger, at de har en handlingsplan på vej, og at der står en sætning i regeringsgrundlaget.
Arne Toft (S), 2005-05-03:
Da Socialdemokratiets tidligere kulturpolitiske ordfører, fru Mette Frederiksen, i august 2004 meldte ud, at Socialdemokraterne var klar til at afsætte 55 mio. kr. om året for at sikre gratis adgang til de største statslige museer og § 16museer, som jo er spredt ud over hele landet, var alle Folketingets partier med undtagelse af regeringspartierne meget positive. Vi Socialdemokrater mener, at museerne rummer vores fælles kulturarv, og derfor skal der være lige og let adgang til dem.
Camilla Hersom (RV), 2012-06-13:
Er der et eneste medlem af Folketinget, som støtter det her lovforslag, som ikke er blevet ved med at holde fast i, at det her handler om sundhed, om de alvorlige konsekvenser af rygning, og at vi selvfølgelig derfor har en samfundsmæssig og politisk forpligtelse til at gøre noget ved det?
Torsten Schack Pedersen (V), 2012-05-22:
For vi mener fortsat, at der skal være plads til, at vi kan udbygge vores sundhedsvæsen, at vi skal være sikre på, at vi kan tilbyde uddannelse og forskning i verdensklasse, og sikre, at det danske samfund kan matche de udfordringer, der er, og det mener vi at en vækst i det offentlige forbrug på 0,8 pct. giver mulighed for.
Lars Løkke Rasmussen (V), 2004-04-21:
Det er jo ikke nogen pengemaskine, vi skal lave her, for det er klart, at hvis man ikke informerer patienterne målrettet, hvis de ikke får nogen sikker information om, hvornår de skal møde, og man så efterfølgende gebyrlægger dem, hvis de ikke møder op, har man selvfølgelig startet vejen mod noget, der ikke føre noget godt sted hen.
Ole Sohn (SF), 2009-12-16:
Derfor er det da berettiget at kritisere den nuværende regering, og derfor er det da også berettiget eller i hvert fald rigtigt, synes vi, at vi fremhæver, at det er vigtigt, at man hele tiden investerer i ny teknologi, i forskning og udvikling på de områder, som netop kan skabe fremtidens eksportarbejdspladser.
Kristian Thulesen Dahl (DF), 1999-10-13:
Det, jeg giver udtryk for, er, at et stadig stigende antal mennesker af udenlandsk oprindelse, som er her i landet, ringer til os, kontakter os og synes, det er godt, at vi sætter fokus på, at der skal være langt større konsekvens over for den bandekriminalitet og lignende, der finder sted.
Carolina Magdalene Maier (ALT), 2018-11-08:
Der har vi faktisk finansieret, at vi afskaffer fremdriftsreformen, vi afskaffer uddannelsesloftet, vi giver flere penge til højskolerne, vi giver et højere tilskud til erhvervsuddannelserne – det har de så fået – vi styrker grundforskningen og den frie forskning, og vi tilfører faktisk i hvert fald 6 mia. kr. til bedre skoler og videregående uddannelser.
Kristian Thulesen Dahl (DF), 2012-02-08:
Annoncerne fortæller, at Det Radikale Venstre får penge fra bankerne til at føre valgkamp, og samtidig ved vi, at Enhedslistens gruppeformand i et telegram på Ritzaus Bureau har bekræftet, at kampagnen betales af midler fra Enhedslisten.
Eva Flyvholm (EL), 2021-11-23:
Nu står vi altså her i dag med, hvad jeg må sige er lovmæssigt en gang makværk, som simpelt hen ikke sikrer, at det lever op til reglerne, som ikke sikrer, at grundlæggende menneskerettigheder bliver overholdt, og som simpelt hen betyder, at den danske stat vil fortsætte en ulovlig praksis over for borgerne, og jeg synes ikke, vi kan være bekendt at vedtage den slags i Folketinget ud fra helt grundlæggende retsprincipper.
Rasmus Jarlov (KF), 2018-01-18:
Er vi enige om, at man ikke kan svare på spørgsmålet om, om arbejdskraftens frie bevægelighed samlet set er en fordel for Danmark, ved kun at udvælge én gruppe af arbejdskraft, nemlig østeuropæere, og så bruge det til at konkludere, at der samlet set er underskud i forhold til den frie bevægelighed?
Victoria Velasquez (EL), 2024-10-24:
Alligevel vælger man nu med den her aftale at tage penge fra unge med handicap og med diagnoser, og at man så i den her uge laver en aftale, hvor man lader hunden spise af sin egen hale og bruger pengene til en fuldstændig tiltrængt og nødvendig indsats for at bygge bro mellem psykiatrien og arbejdsmarkedet og andre dele, fortæller jo bare om det forklaringsproblem, man har.
Line Barfod (EL), 2007-03-22:
Dertil kommer så, at det, vi har kunnet se i praksis, at man bruger de her registre og systemer til, er i et vist omfang også at forhindre folk i at udøve deres lovlige demokratiske rettigheder til at demonstrere, til at kunne rejse frit mellem landene, når de ønsker at deltage i demonstrationer rundt om.
Poul Nødgaard (DF), 2001-02-08:
Tak til ministeren, fordi hun besvarede det spørgsmål, jeg havde stillet, og jeg har dermed fået bekræftet - jeg kendte ikke tallet - at det er 14 museer, som i det øjeblik, Folketinget vedtager denne lov, som den foreligger her, der faktisk vil kunne dreje nøglen om, medmindre amt og kommuner går hen og forhøjer deres tilskud.
Peter Skaarup (DF), 2001-04-06:
Jeg forstår heller ikke, at den tidligere indenrigsminister Thorkild Simonsen i løbet af relativt kort tid i 1999 - når man nu er så forhippet herinde i Folketinget på at afvise det her forslag - indførte visumpligt over for Slovakiet og sikrede sig imod en ret massiv tilstrømning af asylansøgere fra det område og sikrede sig imod en ret massiv tilstrømning af kriminalitet fra området.
Karen Jespersen (S), 2000-05-04:
Så jeg synes samlet set, når vi vurderer det i sammenhæng med kvoteflygtninge, med andre flygtninge, altså de facto-flygtninge, med familiesammenføring, med humanitær opholdstilladelse og hjælp i nærområder, at Danmark gør en ganske flot indsats for verdens flygtninge.
Jens Joel (S), 2020-03-10:
Så jeg synes egentlig, at de principper for det videre arbejde, der står beskrevet i aftalen, lover rigtig godt, og jeg vil gerne kvittere for, at partierne har vist sig villige til med ret kort varsel og ret hurtigt at lave en ordning, som betyder, at vi ikke i det her skoleår skal igennem en række test, som vi ikke mener er gode nok.
Stén Knuth (V), 2020-03-26:
Ingen er længere i tvivl om, at Danmark står i en alvorlig krise, hvor kommunikation og information er livsnødvendig, og derfor kan Venstre tilslutte sig det lovforslag, som vi behandler her, hvor vi giver hjemmel til, at ministeren kan udsætte nedlæggelsen af den her frekvens, som rammer 150.000 borgeres mulighed for både at få information og følge med i kommunikationen.
Simon Emil Ammitzbøll (LA), 2012-02-24:
At sende fra en satelit er der vel sådan set nærmest ubegrænsede muligheder for, og man kan også bare flytte sin tv-station, så der sendes fra internettet, der skal man ikke have nogen sendetilladelse, og så kan man fortsætte med at lave nøjagtig de samme udsendelser, uden at man mister sendetilladelsen.
Jørgen Arbo-Bæhr (EL), 2006-05-31:
Et andet af de eksempler, vi har set på, hvordan østaftalen i al sin mangelfuldhed bliver omgået, er i forbindelse med forskellige former for udstationering eller påstået udstationering, hvor kontrolmulighederne for de faglige organisationer er mangelfulde og nogle steder ikke er til stede.
Per Ørum Jørgensen (KF), 2005-05-27:
Så vil jeg også sige, at man jo stadig væk har den mulighed, hvis der er tilslutning i EU til det, at der måske kunne laves nogle særregler for Danmark, at det enkelte medlemsland kan indføre regler, men det er alt, alt for tidligt for mig at udtale mig om, hvordan man vil reagere i en given situation.
Kristian Pihl Lorentzen (V), 2020-05-05:
Så det er rigtig dyrt at flytte folk fra biler og ind i tog, og når så dertil kommer, at folk godt kan lide deres bil, så er udfordringen for mig at se jo ikke at bekæmpe bilismen, men at sørge for, at bilerne bliver grønne, at de bliver moderne og forureningsfri og endda selvkørende på et eller andet tidspunkt.
Kristian Thulesen Dahl (DF), 2002-05-21:
Det, som gør, at jeg føler, det er nødvendigt lige at få en markering af det her, er, at noget af det værste, man kan gøre, jo er at tage en folkeafstemning om et forbehold lynhurtigt, fordi man tror, at nu er der en eller anden bestemt gunstig situation.
Karsten Hønge (SF), 2010-11-11:
Det rammer den del af arbejdsmarkedet, som er dårligst stillet, og samtidig ved vi, at mange af de job, som kortuddannede kunne få, er forsvundet under finanskrisen, og de kommer sandsynligvis kun i begrænset omfang igen, og derfor går det ekstra hårdt ud over gruppen af kortuddannede.
Morten Østergaard (RV), 2006-03-28:
På den ene side synes man fra forskellige af regeringspartiernes side, at når Dansk Arbejdsgiverforening råber vagt i gevær, så er det en voldsom overdrivelse, og der er i øvrigt sket det, at jobkortordningen er ved at nærme sig 1.000 tilladelser om året, og så er alt jo på det rene.
Lars-Christian Brask (LA), 2023-10-13:
Og sådan et lovkompleks på knap 1500 sider, der dukker op fredag eftermiddag, og som vi så skal være klar til at have på ved vores gruppemøde tirsdag for så at stå i salen i løbet af ugen, lægger noget pres på læseevner og evnen til at absorbere et relativt komplekst lovsæt.
Nanna Westerby (SF), 2008-01-17:
Det skal samtidig bemærkes, at de nye krav til toilet- og baderum kommer til at fordyre byggeriet af familieboliger endnu mere, som det også fremgår af høringssvarene, og det er yderligere en grund til, at maksimumsbeløbet for omkostningerne ved opførelsen af almene boliger hæves, og at vi reducerer det beløb, som kommunerne skal lægge i byggeriet.
Jørn Jespersen (SF), 2001-04-26:
Der er fire hovedindsatsområder, som det er vigtigt at prioritere, som Danmark virkelig må lægge sig i selen for at få gjort en indsats for, at Danmark og EU spiller kraftigt og forpligtende ud med på konferencen om de mindst udviklede lande i Bruxelles i maj.
Rasmus Prehn (S), 2013-02-07:
For det tredje indebærer lovforslaget, som jeg også nævnte i min indledning, noget af det, vi glæder os mest over fra socialdemokratisk side, nemlig at reglerne for frakendelse af chaufførers kørekort i forbindelse med fejlregistrering af køre- og hviletid ændres.
Poul Nødgaard (DF), 2000-03-14:
Jeg vil godt ønske indenrigsministeren tillykke med den nye stilling og det nye ministerium, og i den forbindelse kunne jeg have lyst til at spørge indenrigsministeren - hvis jeg må bruge udtrykket - hvilken stil indenrigsministeren nu vil anlægge over for kommuner og amter.
Karsten Hønge (SF), 2011-03-17:
Så synes jeg simpelt hen, at hr. Simon Emil Ammitzbøll snakker udenom i forhold til, hvad økonomerne udtaler sig om, for det er jo rigtigt, at økonomerne udtaler sig om de her seks konkrete temaer, men uanset hvor meget hr. Simon Emil Ammitzbøll taler, kommer vi ikke uden om den generelle vurdering fra professor Nina Smith: »Der er elementer i deres økonomiske politik, som er fugle på taget.
Frank Aaen (EL), 2009-04-24:
Jeg vil sige, at det tager vi varmt imod og vil gerne gøre det hen over sommeren, så vi kan se at komme videre og også få en fælles linje for ikke bare at kunne påvirke de forhandlinger, der foregår i EU i øjeblikket, men i lige så høj grad fordi det jo kunne være med til at forme det flertal, der kommer efter næste valg, sådan at der bliver et flertal, der i langt højere grad end den siddende regering går ind for, at arbejdstageres rettigheder skal højere op på den internationale dagsorden, herunder i forbindelse med handelsaftaler.
Pernille Blach Hansen (S), 2005-10-05:
»Kan ministeren forvente statsministerens opbakning til, at regeringen vil gennemføre kvoter eller øgede afgifter, såfremt der i 2006 ikke sker en væsentlig reduktion af brugen af sprøjtegifte i landbruget, eller vælger statsministeren endnu en gang at underkende ministeren for i stedet at støtte Venstres miljøordfører, der offentligt har lagt afstand til de virkemidler, som ministeren har anvist?
Niels Helveg Petersen (RV), 2009-12-15:
Er der nogle problemer i forholdet mellem Skatteministeriet og Miljøministeriet med hensyn til den måde, lovgivningen bliver til på, og med hensyn til den måde, man lytter til hinanden på, som der skal korrigeres for, vil det rette tidspunkt være, når sagen har fået en retlig afgørelse.
Troels Lund Poulsen (V), 2004-02-20:
Hvis den danske regering sender det signal, ved vi udmærket godt, at der desværre er en reel risiko for, at det vil blive misbrugt, og på trods af at Danmark, som fru Birthe Skaarup nævner, er et meget lille land, ved vi jo godt, hvad udfaldet ville blive.
Theresa Scavenius (UFG), 2025-02-18:
Og jeg var ret overrasket over, at man netop også på det her område har så store huller i vores lovgivning, hvor man slet ikke tager det seriøst, og at vi netop skulle over i arbejdsmiljølovgivningen for at finde ud af, hvad vi overhovedet har af regulering på det her område.
Carsten Hansen (S), 2001-03-27:
Der stilles for det første stadig større krav til at kunne dokumentere kvaliteten af de ydelser, der leveres på pleje- og omsorgsområdet, og for det andet skaber den stadig stigende brug af ambulante behandlinger på vores sygehuse et stort behov for kvalificeret pleje i den enkeltes eget hjem og ikke mindst på vores plejehjem og vores centre.
Per Clausen (EL), 2005-06-08:
Hvis hr. Dohrmann foretager en nærmere granskning af, hvad miljøministeren sagde i sin tale om, hvordan man administrerer og fremover vil administrere mulighederne for at lave randzoner omkring drikkevandsområder, var udgangspunktet netop, at der skulle være en alvorlig risiko, før man greb ind.
Søren Pape Poulsen (KF), 2018-01-10:
Der er jo forskel på det at have nogle sociale myndigheder i dag – hvor jeg vil påstå, at måden, man arbejder på rundtomkring i hele Danmark, er endog meget forskellig fra den ene socialforvaltning til den anden – og så det, vi vil have, nemlig et system, hvor der gælder de samme regler, og hvor vi har et ungdomskriminalitetsnævn med en dommer for bordenden.
Per Clausen (EL), 2006-04-25:
Det var bare for at være helt sikker på det, for det, jeg forstår fru Britta Schall Holberg siger nu, er sådan set bare det, at når regeringen synes, det er vigtigt, at man afslutter folkeskolen med sådan en eksamen, så er det også så vigtigt, at regeringspartierne og Venstre mener, at det skal der også sørges for at de frie efterskoler gør.
Per Stig Møller (KF), 2006-05-03:
Lad mig sige meget klart: Der har hverken været forhåndsdrøftelser mellem den danske regering og FN’s generalsekretær eller mellem udenrigstjenesten og FN-sekretariatet, som kunne begrunde, at generalsekretæren havde fået den opfattelse, at Danmark ville sige ja til Taylors afsoning i Danmark.
Thomas Adelskov (S), 2004-03-16:
Jeg skal spørge beskæftigelsesministeren: Hvad er det for nogle nye økonomiske forudsætninger, hvad er det for nogle nye konjukturudsving, der gør, at regeringen på nuværende tidspunkt i modsætning til i sidste uge, da der var en debat her i Folketinget, synes, at det nu er betimeligt og rettidigt at agere?
Jacob Buksti (S), 2003-02-25:
Der blev lavet et projekt ude i Gladsaxe med 40-km-zoner i boligområderne, som førte til en reduktion i antallet af trafikulykker med 85 pct. Sådan kan man gå videre: Næstved Station, jeg vil ikke turde lægge hovedet på blokken på, at det er trafikpuljen, jeg har mere på fornemmelsen, at det er puljen til stationsmoderniseringer, der har været brugt der, men under alle omstændigheder er jeg sikker på, at man i Næstved er meget glade for, at man har fået det.